מילטון גלייזר

מילטון גלייזר (באנגלית: Milton Glaser; 26 ביוני 1929 – 26 ביוני 2020) היה מעצב גרפי יהודי אמריקאי. בין יצירותיו המפורסמות נמנים לוגו "I Love New York", כרזה של בוב דילן משנת 1966, הלוגו של DC קומיקס, אוניברסיטת סטוני ברוק ומבשלת ברוקלין . בשנת 1954 הקים את אולפני Push Pin לעיצוב גרפי, יחד עם קליי פלקר ייסד את מגזין ניו יורק, וכמו כן הקים את Milton Glaser, Inc. 

יצירות האמנות שלו הוצגו במגוון תערוכות, והוצבו באוספים קבועים במוזיאונים רבים ברחבי העולם. לאורך שנות הקריירה שלו, עיצב פוסטרים רבים, פרסומים ועיצובים אדריכליים. גלייזר קיבל פרסים רבים על עבודותיו, ביניהם פרס המדליה הלאומית לאמנויות מהנשיא ברק אובמה בשנת 2009 והיה למעצב הגרפי הראשון בהיסטוריה שקיבל פרס זה.

==ביוגרפיה==
מילטון גלייזר נולד בברונקס, ניו יורק שבארצות הברית.

בשנת 1968 ייסד את כתב העת "ניו יורק" יחד עם קליי פלקר.

ב-1969 הפיק ועיצב את "Short Subject", הידוע בכינויו "מיקי מאוס בווייטנאם", סרט קצר נגד מלחמת ווייטנאם.

נפטר ביום הולדתו ה-91 במנהטן כתוצאה של שבץ מוחי ואי-ספיקת כליות.

== I Love New York ==

בשנת 1977, בעקבות משבר תיירותי בניו יורק, שכר ויליאם ס. דויל, סגן הנציב של מחלקת המסחר של מדינת ניו יורק, את שירותיה של סוכנות הפרסום מרי וולס לורנס בניהולה של מרי וולס, במטרה לפתח קמפיין שיווקי עבור המדינה. ואת מילטון גלייזר, על מנת שיעבוד על הקמפיין וייצור עיצוב המבוסס על מסע הפרסום של מרי וולס<ref name=":6"></ref><ref name=":3"></ref>.

את הטיוטה הראשונה יצר גלייזר במהלך שנסע במונית בניו יורק. הוא צויר בעפרון אדום על חתיכות נייר<ref name=":1"></ref> וכלל את האות I יחד עם צורת לב אדום ואחריה "New York". לאחר מכן, הוא החליט להציב את "I <span style="color: red">❤</span>" מעל האותיות "NY" - ראשי התיבות של "New York". לימים הסביר שייתכן והוא הושפע באופן סימבולי מיצירתו של אמן הפופ ארט האמריקני רוברט אינדיאנה, אהבה<ref name=":0"></ref><ref name=":6" /><ref name=":3" />.

גלייזר ציפה שהקמפיין יימשך רק כמה חודשים ספורים ועשה את עבודתו כפרו בונו<ref name=":1" /> אך תוך זמן קצר הפך הלוגו לאייקון מרכזי בתרבות הפופולרית, המשיך להימכר במשך עשרות השנים הבאות<ref name=":6" />, הלוגו מכניס למדינת ניו יורק 30 מיליון דולר בכל שנה. בתרבות הפופולרית ובניגוד לכוונה המקורית של היוצרים, הפך הלוגו למזוהה עם העיר ניו יורק ועם יציאתו החלו חנויות מזכרות בעיר למכור מגוון מוצרים מעוטרים בלוגו המפורסם, החל מכוסות קפה ועד חולצות וכובעים.

השרטוט המקור ולוחות העבודה של גלייזר נתרמו על ידי דויל לאוסף הקבוע של המוזיאון לאמנות מודרנית, מנהטן, ניו יורק<ref name=":3" /><ref name=":0" />.

לאחר פיגועי 11 בספטמבר החלו חולצות בכיתוב "I Love New York" להתבלט בעיר כחלק מרצון התושבים לחזק את חוסנם ואחדותם ומבקרים רבים בעיר רכשו ולבשו את החולצות הנושאות את הלוגו של "I Love New York" לאות תמיכה בתושבים<ref name=":1" />.

בעקבות הפיגועים יצר גלייזר גרסת כרזה מיוחדת עם כתם שחור קטן על סמל הלב האדום המסמל את אתר מרכז הסחר העולמי. כשתחת הלוגו הוסיף את המילים "More Than Ever" ("יותר מתמיד"). הכרזה פורסמה בניו יורק דיילי ניוז ושימשה לגיוס כספים עבור ארגוני צדקה אשר תמכו בנפגעי הפיגועים<ref name=":1" />.

==עבודות נבחרות==
<gallery>
קובץ:I Love New York.svg|I Love New York
קובץ:Brookylnbrewery.svg|Brooklyn Brewery
קובץ:DC Bullet (SVG).svg|DC Comics, 1977–2005
קובץ:Stony Brook University logo.svg|Stony Brook University
קובץ:SBSH logo.gif|Stony Brook Southampton
</gallery>

==קישורים חיצוניים==

* 
* [https://www.ted.com/speakers/milton_glaser מילטון גלייזר], באתר TED 
* 
* 

<div class="mw-content-ltr">
* Poppy de Villeneuve, [https://www.nytimes.com/video/t-magazine/100000003596167/milton-glaser-studio-visit.html Studio Visit Milton Glaser], The New York Times, March 27, 2015 
</div>

== הערות שוליים ==

קטגוריה:ניו יורק: אישים
קטגוריה:מעצבים אמריקאים
קטגוריה:מעצבים יהודים
קטגוריה:אמנים יהודים אמריקאים
קטגוריה:אמריקאים שנולדו ב-1929
קטגוריה:אמריקאים שנפטרו ב-2020
קטגוריה:זוכי המדליה הלאומית לאמנויות